Nafarroako Parlamentuko Mahaiak, 2019ko azaroaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Koldo Martínez Urionabarrenetxea jaunak aurkezturiko mozioa, zeinaren bidez Espainiako Gobernua premiatzen baita beharrezkoak diren izapideei ekin diezaien Noain-Iruñeko aireportuari “Virgilio Leret aireportua” izena jartzeko.

**2.** Nafarroako Parlamentuko Aldizkari Ofizialean argitara dadin agintzea.

**3.** Mozioa Osoko Bilkuran izapidetzea, eta zuzenketak aurkezteko epea bukatzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2019ko azaroaren 4an

Lehendakaria: Unai Hualde Iglesias

MOZIOAREN TESTUA

Geroa Bai talde parlamentarioko parlamentari Koldo Martínez Urionabarrenetxea jaunak, Legebiltzarreko Erregelamenduan xedatuaren babesean, honako mozio hau aurkeztu du, Osoko Bilkuran eztabaidatzeko.

1936ko uztailaren 18ko egunsentian, Melillan erail zuten Virgilio Leret –iruindar militarra, ingeniaria, hegazkinlaria eta erreakzio-motorraren asmatzailea bera–, II. Errepublikako Gobernuarekiko leiala izateagatik. Leret izan zen matxinatuek exekutatutako Armadako lehen ofizialetako bat. Hori dela-eta, uste dugu haren memoria ohoratzeko unea iritsi dela, Noain-Iruñeko aireportuari “Virgilio Leret Aireportua” izena jarrita.

Hori guztia dela eta, ondoko erabaki proposamena aurkezten dugu:

Nafarroako Parlamentuak Espainiako Gobernua premiatzen du beharrezkoak diren izapideei ekin diezaien Noain-Iruñeko aireportuari “Virgilio Leret aireportua” izena jartzeko.

Iruñean, 2019ko urriaren 25ean

Foru parlamentaria: Koldo Martínez Urionaba-rrenetxea